Константин Величков
XXV. Фенер!…

chitanka.info

Фенер! Магическото име

в уши ми сладко пак звъни

и днес вълнува ме, плени ме

като в детинските ми дни.

Низ улиците тесни, мрачни

не спира ме човешки лик,

умът ми в времената зрачни

лети на подвига велик.

Не съм ли днес на поклоненье

далеч отнякъде стигнал?

Душа ми сеща наслажденье,

като кога съм тук трептял

и поздравлявал с възхищение

народний девствен идеал…

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.